อิซึสึ ฮานะ

"*"เค้กน่าอร่อย...*"
"*คุณมาโกะ, นั่นไม่ใช่สิ่งที่เราควรจะดูนะคะ..."*"
―บทสนทนาระหว่างมาโกะกับฮานะ

อิซึสึ ฮานะ (Isuzu Hana) เป็นหนึ่งในห้า **ตัวละครหลัก**ของสาวปิ๊ง ซิ่งแท๊งค์ เธอสังกัดทีมทีมเซนฉะโดของ**โรงเรียนสตรีโออาไร**ในฐานะพลปืนของ **Panzer IV**

## เกริ่นนำ

ฮานะเป็นนักเรียนมัธยมปลายชั้นปีที่สองของโรงเรียนสตรีโออาไร เธอประจำการในตำแหน่งพลปืนให้กับทีมอังโกะ

เธอยังเป็นลูกสาวของ**อิซึสึ ยูริ**อีกด้วย

## ข้อมูลส่วนตัว

ฮานะเป็นผู้หญิงรูปร่างสูงปานกลาง เธอมีผมยาวสีดำและมีดวงตาเป็นสีเทาเข้ม ฮานะมีจงอยผมยาวออกมาทางด้านซ้ายตัวเธอประกอบกับบุคลิกของเธอ ทำให้เธอเป็นหนึ่งในตัวละครที่มีความสง่างามที่สุดคนหนึ่งในเรื่อง

## อุปนิสัยของตัวละคร

ฮานะเป็นคนที่สุภาพ อ่อนน้อมถ่อมตนและค่อนข้างสงบ เรามักจะหาอารมณ์บนใบหน้าสุดขีดของเธอได้ยาก (ตัวอย่างเช่น ตอนที่เธอสะดุ้งตื่นหลังจากที่รถถังที่เธอโดนยิง ในการฝึกซ้อม)

เธอเป็นคนที่ให้เกียรติเพื่อนมาก โดยตัวเธอและซาโอริได้ขัดขืนสภานักเรียนในการบังคับให้มิโฮะลงเรียนเซนฉะโดอย่างไร้ซึ่งความกลัว และด้วยความสุภาพและมีมารยาทของเธอ ตอนที่ตัวเธอโดนคุณแม่ขับออกจากบ้าน เพราะเธอนั้นเลือกที่จะเรียนเซนฉะโดซึ่งเป็นสิ่งที่แม่เธอคิดว่าป่าเถื่อน ตัวเธอยินยอมแต่โดยดี และเลือกที่จะมองโลกในแง่บวกไว้เสมอ

งานอดิเรกของเธอคือ**การจัดดอกไม้**; เธอมีความสามารถในการจัดดอกไม้สูงมาก แต่เธอก็ยังคิดว่าตัวเองนั้นขาดอะไรไปบางอย่าง, เธอคิดว่าการเรียนเซนฉะโดสามารถทำให้ตัวเธอเองนั้นเเข็งแกร่งขึ้นได้ ซึ่งเธอก็สามารถพิสูจน์ให้ทุกคนรวมไปถึงแม่ของตัวเองได้เห็นว่าตัวเธอนั้นคิดถูก (แม่ของเธอก็ออกปากชมตัวเธอเองด้วย)

## ภูมิหลังของตัวละคร

ฮานะมาจากตระกูลนักจัดดอกไม้, เธอและ**ทาเคเบะ ซาโอริ**เป็นเพื่อนกลุ่มแรกของ**นิชิซึมิ มิโฮะ**ตอนที่มิโฮะย้ายมาเรียนที่โออาไร ตอนแรกที่มีการเปิดเรียนเซนฉะโด ฮานะเลือกที่จะเรียนเพราะเธออยากจะทำอะไรที่มันไม่ใช่การจัดดอกไม้ อย่างไรก็ตาม,เมื่อมิโฮะปฏิเสธที่จะลงเรียน ตัวเธอก็เลือกที่จะไม่เรียนด้วยเช่นกัน ก่อนที่ฮานะจะไปเป็นเพื่อนมิโฮะซึ่งถูกสภานักเรียนเรียกพบและได้ลงเรียนเซนฉะโดในที่สุด

ระหว่างการฝึกซ้อมครั้งแรก, ซึ่งเป็นคำแนะนำมาจากครูฝึก**โจโนะ อามิ**, ฮานะได้รับหน้าที่ในตำแหน่งพลขับ ระหว่างที่รถถังของเธอกำลังจะข้ามสะพาน รถถังก็ถูกยิงและตัวเธอก็สลบไป ก่อนที่**เรย์เซย์ มาโกะ**จะมาทำหน้าที่แทน ท้ายที่สุด,รถถังของเธอเป็นรถถังคันเดียวที่เหลือรอดจากการฝึกเพราะการนำทีมของมิโฮะ หลังจากนั้น,ตัวเธอได้อาสาที่จะเป็นพลปืนให้กับมิโฮะ เพราะเธอรู้สึกตื่นเต้นที่ได้ยินเสียงปืน ก่อนที่ทีมของเธอจะถูกเรียกว่า "ทีมอังโกะ"

หลังจากการฝึกซ้อมกับ**โรงเรียนสตรีเซนต์ กลอเรียน่า**, ซึ่งจบลงด้วยการพ่ายแพ้, สมาชิกในทีมเซนฉะโดทุกคนถูกบังคับให้เต้นระบำอังโกะ, ซึ่งเป็นสิ่งที่น่าอับอายมากสำหรับพวกเธอ หลังจากนั้น, ฮานะก็ได้พบกับแม่ของเธอ, อิซึสึ ยูริ, ภายหลังจากที่แม่ของเธอรู้ว่าเธอนั้นลงเรียนเซนฉะโด แม่ของเธอก็เป็นลม และเมื่อฮานะยืนยันที่จะเรียนเซนฉะโด เพราะเธอเชื่อว่ามันสามารถทำให้เธอแข็งแกร่งขึ้นได้ ตัวเธอก็ถูกสั่งให้ห้ามกลับไปบ้านของเธออีกต่อไป

ในการแข่งขันที่พวกเธอพบกับ**โรงเรียนสาธิตซอนเดอร์ส**, ฮานะก็ได้มีโอกาสแสดงความสามารถอย่างเต็มที่, โดยการจัดรถธงของซอนเดอร์สทั้งๆที่กำลังวิ่งอยู่ ซึ่งหลังจากนั้นเป็นต้นมา, ตัวเธอก็กลายเป็นหนึ่งในพลปืนที่เก่งกาจที่สุดในเรื่อง

ในตอนที่ 10, แม่ของฮานะก็ได้ยอมรับในตัวฮานะจากการที่เธอจัดดอกไม้โดยใช้เซนฉะโดมาเกี่ยวข้อง ซึ่งมันเป็นสิ่งที่แสดงถึงความเป็นตัวของเธอเอง

## เกร็ดความรู้เพิ่มเติม

* ดอกไม้ที่เธอชอบคือ**ดอกวิสทีเรีย**และรถถังที่เธอชอบคือ **Carro Veloce L3/33**
	+ เหตุผลที่เธอชอบรถถัง **CV-33** เป็นเพราะว่าเธอคิดว่ามันเป็นแจกันขนาดใหญ่ที่สามารถใช้ใส่ดอกไม้ได้
* ชื่อของเธอ "ฮานะ" ในภาษญี่ปุ่นนั้นหมายถึงดอกไม้ ซึ่งเป็นสิ่งที่เธอชื่นชอบ
* นามสกุลของเธอ "อิซึสึ" อาจจะอ้างอิงมาจากบริษัทผลิตยานยนต์, บริษัทอีซูซุ มอเตอร์ จำกัด
* นอกจากนี้,นามสกุลของเธออาจจะอ้างอิงมาจากเรือลาดตระเวนเบา, **อิซึสึ**, ซึ่งจมลงในวันที่ 7 เมษายน ปี ค.ศ. 1945 อีกด้วย
* ฮานะ เป็นตัวละครที่สี่ของสาวปิ๊ง ซิ่งแท๊งค์ที่ได้รับการเพิ่มเสียงพูดอย่างเป็นทางการของเธอในเกม **World of Tank** ซึ่งเป็นการร่วมมือกันระหว่างทีมงาน **Wargaming.net** และ **Girls und Panzer**
* วันเกิดของฮานะ (จากคำกล่าวของมิโฮะในตอนแรก) คือวันที่ 16 ธันวาคม, ซึ่งมีเหตุการณ์สำคัญทางประวัติศาสตร์ในปี ค.ศ. 1944 คือเป็นวันเริ่มต้น**ยุทธการตอกลิ่ม** อันเป็นการบุกจู่โจมใหญ่ครั้งสุดท้ายของเยอรมันในสงครามโลกครั้งที่สอง
* หลังจากที่เธอเลือกเซนฉะโด, เธอกับซาโอริได้เปลี่ยนไปเป็นธูปวิทยาตามการตัดสินใจของมิโฮะ
* เธอกับ**เคย์**เป็นเพียงสองตัวละครที่สามารถรับมุขของ**อัสสัม**ที่ไม่ค่อยจะมีอารมณ์ขันได้
* เธอเป็นคนที่ทานอาหารได้เยอะมาก, มื้อปกติของเธอมีปริมาณเท่ากับเพื่อนของเธอทานได้สองวัน และมื้อลดน้ำหนักของเธอ ก็เป็นปริมาณที่ปกติสำหรับคนอื่น
* ในตอนปัจฉิมบทตอนที่ 1, เธอเป็นที่สามารถทานอาหารรสเผ็ดได้ จากการที่เธอดื่มเหล้ารัมไร้แอลกอฮอล์ของบาร์ฮานาเนโระจนสามารถเอาชนะ**โอกิน**ได้
* ในมังงภาคแยก, ฮานะถูกร้านอาหารบุฟเฟ่ต์หมายหัวอยู่ในบัญชีดำ เพราะเธอสามารถกินได้เยอะนั่นเอง
* เธอสามารถยิงรถถังได้โดยที่ไม่พลาดเลยในระยะ 1500 เมตร